Strandža
Strandža (bulg. Странджа), Istrandža (turk. Istranca Dağları), Jildizo kalnai (turk. Yıldız Dağları) – kalnai istoriniame Trakijos krašte, Turkijos ir Bulgarijos teritorijose. Ilgis – apie 150 km. Aukštis iki 1030 m (Mahjos kalnas Turkijos pusėje). Kalnai susidarę iš kristalinių skalūnų, granito, klinties. Šlaituose auga ąžuolų, bukų miškai, pietvakariniuose šlaituose – visžaliai krūmai. Bulgarijoje esanti dalis saugoma Strandžos nacionaliniame parke.